Diari Oficial de la Generalitat Valenciana


Sumari del DOGV 1224, del 16-01-1990 (1990/816298)

ORDRE de 27 de desembre de 1989, de la Conselleria de Sanitat i Consum, per la qual es delimiten les funcions de la Unitat d'Anàlisi i Control del Servei Valencià de Salut.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/27/(1)/dof/vci/html**

### Dades del document

Número de DOGV
:   1224

Data del DOGV
:   16-01-1990

Secció del DOGV
:   DISPOSICIONS GENERALS

Número del document
:   1990/816298


Data del document
:   27-12-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 27 de desembre de 1989, de la Conselleria de Sanitat i Consum, per la qual es delimiten les funcions de la Unitat d'Anàlisi i Control del Servei Valencià de Salut.  
L?article 2.2. de la Llei 8/87, de 4 desembre, del Servei Valencià de Salut, atribueix a la Conselleria de Sanitat i Consum la inspecció del SVS, sens perjudici de les funcions que en tot cas corresponen a la Inspecció General de Serveis.  
També a l'article 9.1. del Decret 159/1987, d?1 de setembre, del Consell de la Generalitat Valenciana, pel qual s'aprova el Reglament orgànic i funcional de la Conselleria de Sanitat i Consum, atribueix a la Secretaria General de la pròpia Conselleria, la inspecció dels Centres i Organismes que depenen d'ella i, per tant, del SVS.  
Així mateix, l'article 1.2.5. del Decret 46/88, del Consell de la Generalitat Valenciana, pel qual s'aprova el Reglament Orgànic i Funcional del SVS, estableix que la Inspecció del SVS és competència exclusiva de la Conselleria de Sanitat i Consum, a través d'una Unitat específica seua i amb les funcions d'efectuar el seguiment i control de tots els programes, serveis i activitats, tant administratius com sanitaris, exercits per l?Organisme.  
Com a conseqüència de tot l'anterior, l?Ordre de 9 de març de 1989, de la Conselleria de Sanitat i Consum, denomina tal Unitat com de Seguiment i Control del SVS, delimita les seues funcions i, sota la coordinació de la Inspecció General de Serveis, l'adscriu a la Secretaria General de la Conselleria.  
D'altra banda i sens perjudici de l?exposat anteriorment, l?esmentada Llei 8/87, al seu article 12.1, atribueix al Director del SVS, entre altres, la direcció, gestió i inspecció dels serveis i activitats de l?Organisme, amb subjecció a les directrius i acords emanats del Consell d?Administració, els quals, al seu torn, segons que estableix l'article 9.a) de la pròpia Llei, s'han de definir d'acord amb les directrius de la Conselleria de Sanitat i Consum.  
En l'Acord del dia 30 de desembre de 1988, del Consell de la Generalitat Valenciana, pel qual s'aproven determinades relacions de llocs de treball, entre ells els dels Serveis Centrals del SVS, apareix la Unitat d?anàlisi i Control, integrada en la Secretaria General.  
Aquesta Conselleria estima que les funcions de la dita Unitat han d'emmarcar-se en la gestió i coordinació de les activitats d'inspecció sanitària interna del Servei Valencià de Salut, sota la direcció, impuls i supervisió de la Unitat de Seguiment i Control de la Conselleria, segons estableix l'article 1.g) de l?esmentada Ordre de 9 de març de 1989.  
Resulta necessari, per tant, efectuar el desplegament de l?esmentada Unitat, establir-ne la seua estructura bàsica, delimitar-ne les seues funcions i la seua relació amb les ja esmentades superiors estructures d'inspecció, per a una millor organització i funcionament.  
En virtut de l'anteriorment exposat i fent ús de les funcions que m?atribueix l'article 35, apartat e, de la Llei 5/1983, de 30 de desembre, de Govern Valencià,  
ORDENE:  
Article primer  
La Unitat d?anàlisi i Control, adscrita a la Secretaria General del Servei Valencià de Salut, desplegarà les següents funcions, sota el control, impuls i supervisió de la Unitat de Seguiment i Control de la Conselleria de Sanitat i Consum:  
a) Gestió de les activitats que en matèria d'Inspecció Sanitària realitze internament el SVS.  
b) Desplegament d'aquells programes d'Inspecció sanitària que es consideren prioritaris en cada moment.  
c) Avaluar i controlar les prestacions sanitàries de la Seguretat Social.  
d) Avaluar i controlar l'atenció prestada pel Sistema Sanitari als seus diferents nivells assistencials.  
e) Conéixer i informar si s'escau, les propostes de normes d'actuació que es plantegen des de les Delegacions Provincials del SVS en matèria d'inspecció.  
f) Informar sobre els expedients de Reintegrament de Despeses per un import superior a les 300.000 pessetes.  
g) Proposar, a l?òrgan competent del SVS, la incoació d?expedients disciplinaris davant fets detectats en el curs de les actuacions de la Unitat.  
h) Emetre totes les propostes de disposicions, normatives, que s'estimen convenients, per a un millor desplegament de les funcions encomanades.  
i) Col·laborar amb els òrgans de Direcció del SVS per tal de planificar i desplegar les tasques d'inspecció sanitària.  
j) Assabentar la Unitat de Seguiment i Control de la Conselleria, a través de la Secretaria General del SVS, dels fets que han de ser objecte de superior inspecció i per tal que, si s'escau, en donen compte a la Inspecció General de Serveis.  
Article segon  
Per a l?exercici de les funcions relacionades amb l'article anterior, la Unitat d?Anàlisi i Control del SVS tindrà les següents facultats:  
a) Capacitat d'actuació en els diferents departaments, serveis i centres dependents del SVS, tant propis com concertats.  
b) Aconseguir tots els informes, documents i antecedents que considere necessaris per al desplegament de la seua activitat.  
Per al millor compliment de les dites funcions, les estructures del Servei Valencià de Salut hauran de prestar l'ajuda i la cooperació que els siga requerida pels membres de la Unitat amb funcions d'anàlisi i control, i posar a la seua disposició els mitjans personals i materials necessaris.  
Aquesta Ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 27 de desembre de 1989.  
El Conseller de Sanitat i Consum,   
JOAQUIN COLOMER SALA


Còpia Permalink ELI